Με μια αιφνιδιαστική επιχείρηση άνδρες της αστυνομίας μάζεψαν από το Πεδίον του Άρεως τοξικομανείς και μετανάστες που έχουν εγκατασταθεί στον Κήπο.

Η επιχείρηση-σκούπα της αστυνομίας δεν έχει να κάνει όμως με το πρόβλημα που έχει δημιουργηθεί και έχει φέρει σε κόντρα τους κατοίκους του κέντρου με την περιφερειάρχη Ρένα Δούρου, που έχει και την αρμοδιότητα του Πάρκου. Η επιχείρηση εντάσσεται στις ετοιμασίες για τον πρώτο νυχτερινό αγώνα δρόμου που διοργανώνει σήμερα στο Πεδίον του Άρεως, με τη δύση του ήλιου, ο Αθλητικός Πολιτιστικός Σύλλογος «Αθηναίοι Δρομείς», σε συνεργασία με την Περιφέρεια Αττικής.

Κατά τη διάρκεια διεξαγωγής του αγώνα, θα ισχύσουν κυκλοφοριακές ρυθμίσεις, από τις 19:00 το απόγευμα και μέχρι και την ολοκλήρωση του αγώνα.